**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) sagatavots saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mencendorfa nams – Rīgas vēstures un kuģniecības muzeja filiāle – atrodas Rīgā, Grēcinieku ielā 18. Nams celts 1695.gadā, līdz 1939.gadam tas tika izmantots kā dzīvojamā ēka ar veikalu un noliktavu stāviem. 20.gs. astoņdesmitajos gados namu restaurēja un pielāgoja muzejisko funkciju veikšanai. Ēka ir valsts nozīmes arhitektūras piemineklis (valsts aizsardzības Nr.6582). No 1992.gada 18.maija ēkā darbojas muzejs, eksponējot 17. – 18.gs. mājokļa noskaņu – tas ir vienīgais šāda tipa muzejs Baltijā. Rīdzinieku māja – muzejs iepazīstina apmeklētājus ar turīga rīdzinieka sadzīves kultūras tradīcijām. Ekspozīcijas lielāko daļu veido unikāli 17. – 18.gs. griestu un sienu gleznojumi. Tiem ir pieskaņoti vēsturiski interjeru priekšmeti no Rīgas vēstures un kuģniecības muzeja krājuma, radot katrai telpai citādu raksturu un noskaņu. Mencendorfa namu viedo divu ēku komplekss, katrai ēkai ir trīs stāvi un abām ēkām ir izbūvēti jumta stāvi. Kopš ēkas restaurācijas un muzeja darbības uzsākšanas 1992.gadā, tajā kapitāli infrastruktūras uzlabojumi nav veikti, līdz ar to ēkas tehnisko stāvokli nevar uzskatīt par optimālu. Ēkas tehniskās apsekošanas rezultātā ir konstatēts, ka stipri ir bojāts kārniņu jumta segums, izdrupušas karnīzes un fasādes dekora elementi. Tā rezultātā uz ēkas sienām ir parādījušies mitruma un pelējuma plankumi, kas apdraud unikālos 17. – 18.gs. griestu un sienu gleznojumus. Situācijas izpētei un novērtēšanai ir organizēta ēkas tehniskā stāvokļa apsekošana. Gan būvinženiera Dr. Sc. ing. Aigara Ūdra tehniskās apsekošanas atzinumā, gan VAS „Valsts nekustamie īpašumi” atzinumā ir secināts, ka jumts ir avārijas stāvoklī un tā atjaunošana ir veicama iespējami ātri. Balstoties uz tehniskās apsekošanas secinājumiem ir izstrādāts būvprojekts, ko sagatavojis SIA „Arhitektes Ināras Caunītes birojs”. Izstrādātais būvprojekts ir saskaņots Valsts kultūras pieminekļu aizsardzības inspekcijā un Rīgas pilsētas būvvaldē. Lai garantētu apmeklētāju drošību un valsts nozīmes arhitektūras pieminekļa saglabātību, saskaņā ar izstrādāto būvprojektu, kā arī ar VAS „Valsts nekustamie īpašumi” sastādīto tāmi, Mencendorfa nama jumta atjaunošanai ir nepieciešami **197 193 *euro***. Plānotie darbi paredz kārniņu jumta seguma nomaiņu 565 m² platībā un atsevišķu jumta plakņu siltināšanu. Rundāles pils ansamblī ietilpst 16 ēku ar kopējo apjomu 14249,2 m2. Pils ansambļa teritorija aizņem 72 ha, ieskaitot franču dārzu (10 ha) un mežaparku jeb medību parku (32 ha).Pils ansambļa restaurācija sākās 1972.gadā līdz ar patstāvīga muzeja nodibināšanu. Pils restaurācijas sākuma periodā ierīkotās komunikācijas ir 30 – 40 gadu laikā nolietojušās, vairākkārt remontētas un nespēj veikt savu funkciju atbilstoši ekspluatācijas noteikumiem, radot augsta līmeņa riskus avārijas situācijām, kuru rezultātā var tikt apdraudētas Eiropas līmeņa kultūras pieminekļa darbība un saglabāšana.Katlumāju un garāžu kompleksu, kā arī staļļu kompleksu elektrības piegādi nodrošina divi kabeļi: viens kabelis ar eļļas un papīra izolāciju un otrs kabelis ar PVC izolāciju. Dārznieka māju, projektējamās siltumnīcu un publisko tualešu ēkas pils rietumu pusē nodrošina tikai viens kabelis ar eļļas un papīra izolāciju. Esošā kabeļu līnija uz katlumāju un garāžu kompleksu, kas sastāv no diviem kabeļiem, jau nedarbojas pilnvērtīgi – kabelis ar eļļas un papīra izolāciju ir bojāts. Nomaiņai paredzētās kabeļu līnijas, pēc atzīmēm uz kabeļiem, ir izveidotas laika posmā no 1987. līdz 1989.gadam. Vizuāli apsekojot elektrības pievadu kabeļu ar eļļas un papīra izolāciju gala apdares, konstatēts, ka no tām sūcas eļļa, kas ir kabeļa ar eļļas un papīra izolāciju darba mūža noslēguma rādītājs.Lai 2017.gadā nodrošinātu avārijas stāvoklī esošā elektrības pievadu kabeļu nomaiņu ir nepieciešami **139 013 *euro,*** tajā skaitāpieskaitāmās izmaksas 16%, kas sastāv no:* materiālu piegādes – 1,5 %;
* būvgružu transportēšanas – 1,5 %;
* transporta izmaksām – 3 %;
* virsizdevumiem (t.sk. darba aizsardzība, administratīvās izmaksas un citas ar organizatorisko daļu saistītas izmaksas) – 5 %;
* uzņēmuma peļņas – 5 %.

Rundāles pils staļļu ēku kompleksa Rietumu puses jumta seguma nomaiņa ir veikta 20.gs. septiņdesmitajos gados. Aizvadīto četrdesmit gadu laikā esošie dakstiņi ir nodiluši, izbīdījušies no vietas un pieļauj mitruma un sniega nokļūšanu bēniņu telpās. Dakstiņu kvalitāte nav laba, regulāri nācies nomainīt sairušos dakstiņus. Pie dakstiņu sākotnējās ieklāšanas nebija veikts atbilstošs kaļķu javas aizpildījums, vietām pieļauts nepareizs labojums. Visam jumta segumam cauri spīd gaisma – pa spraugām zem jumta iekļūst nokrišņi, kas bojā segumu, radot avārijas situāciju staļļu ēkas konstrukcijās un apdraudot ēkā izvietoto muzeja krājumu. Rietumu puses staļļu ēkā līdz baznīcu mākslas ekspozīcijas iekārtošanai jāveic vēl arī sekojoši rekonstrukcijas darbi – jādemontē novecojušās un neizmantojamās ventilācijas iekārtas, jānomaina komunikācijas, kas vairs neveic savas funkcijas. Papildus izdevumus rada Rietumu puses Staļļu ēkas jumta nomaiņas projektēšana un Staļļu kompleksa ēku iekšējo inženiertīklu projektēšana. Lai veiktu Rietumu puses Staļļu ēkas jumta seguma nomaiņu un iekšējo inženiertīklu projektēšanu papildus nepieciešami **126 758 *euro***.Maģistrālais ūdensvads posmā no hidrofora ēkas līdz noliktavām parkā pie ziemeļu žoga rietumu daļas arī ir izbūvēts 1972.gadā un nav mainīts. Cauruļvads ir nolietojies, blīvējums savienojuma vietās – nestabils. Lai novērstu regulāros bojājumus un nepieļautu avārijas stāvokļa rašanos, kā arī uzlabotu piegādātā ūdens kvalitāti, atbilstoši pieņemtajām normām, steidzīgi jāizbūvē jaunu cauruļvadu, izmantojot 90 mm PE tipa cauruli. Čuguna ūdensvada caurules nomaiņai 380 m garumā nepieciešami **18 126 *euro***.Ņemot vērā iepriekšminēto, papildus nepieciešamais finansējums 2017.gadā no valsts budžeta programmas 02.00.00 „Līdzekļi neparedzētiem gadījumiem” ir **481 090 *euro***. Līdzekļu piešķiršana ir nepieciešama avārijas stāvokļa novēršanai Muzejos, un konkrēti Rīgas vēstures un kuģniecības muzeja Mencendorfa nama jumta atjaunošanai 197 193 *euro* apmērā un Rundāles pils muzeja staļļu ēku kompleksa Rietumu puses jumta seguma, elektrības pievadu kabeļu un maģistrālā ūdensvada posma nomaiņai 283 897 *euro* apmērā. |
| 3. | Projekta izstrādē iesaistītās institūcijas |  Kultūras ministrija. |
| 4. | Cita informācija |  Nav |

*Anotācijas II, IV, V un VI sadaļa – Projekts šīs jomas neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 481 090 | 0 | 0 | 0 |
| 2.1. valsts pamatbudžets | 0 | 481 090 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 481 090 | 0 | 0 | 0 |
| 3.1. valsts pamatbudžets | 0 | **-** 481 090 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 481 090 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīgas vēstures un kuģniecības muzejam un Rundāles muzejam nepieciešams finansējums 481 090 *euro* apmērā, un konkrēti Rīgas vēstures un kuģniecības muzeja Mencendorfa nama jumta atjaunošanai 197 193 *euro* apmērā un Rundāles pils muzeja staļļu ēku kompleksa Rietumu puses jumta seguma, elektrības pievadu kabeļu un maģistrālā ūdensvada posma nomaiņai 283 897 *euro* apmērā. Detalizēts izdevumu aprēķins pievienots Projekta sākotnējās ietekmes ziņojuma (anotācijas) pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Kultūras ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar. |
| 3. | Cita informācija |  Nav |

Kultūras ministre D.Melbārde

Vīza: Valsts sekretārs S.Voldiņš

Garjāns 67330301

Janis.Garjans@km.gov.lv

Bula 67330257

Inara.Bula@km.gov.lv